               EUROPSKA KOMISIJA
            Bruxelles, 11.10.2019.
            COM(2019) 480 final
            PRILOG

            Prijedlogu odluke Vijeća
            o stajalištu koje treba zauzeti u ime Europske unije u okviru relevantnih odbora Gospodarske komisije Ujedinjenih naroda za Europu o prijedlozima izmjena pravilnika UN-a br. 0, 16, 17, 21, 29, 43, 44, 48, 53, 55, 58, 67, 74, 80, 83, 85, 86, 98, 107, 112, 113, 115, 116, 123, 129, 135, 148, 149 i 150, prijedlogu izmjena Globalnog tehničkog pravilnika br. 2, prijedlogu izmjena Zajedničke rezolucije MR.1, prijedlozima izmjena konsolidiranih rezolucija R.E.3 i R.E.5 i prijedlozima ovlaštenja za izradu izmjena Globalnog tehničkog pravilnika br. 6 i izradu novog globalnog tehničkog pravilnika o određivanju snage elektrificiranog vozila (DEVP)

               PRILOG

                        Pravilnik br.

                        Naslov točke dnevnog reda

                        Oznaka dokumenta
                           1

                        0

                        Prijedlog dopune 1. izvornoj verziji Pravilnika UN-a br. 0 (IWVTA)

                        ECE/TRANS/WP.29/2019/74

                        0

                        Prijedlog dopune 1. nizu 01 Pravilnika UN-a br. 0 (IWVTA)

                        ECE/TRANS/WP.29/2019/75

                        0

                        Prijedlog novog niza izmjena 02 Pravilnika UN-a br. 0 (IWVTA)

                        ECE/TRANS/WP.29/2019/76

                        16

                        Prijedlog dopune 12. nizu izmjena 06 Pravilnika UN-a br. 16 (sigurnosni pojasevi)

                        ECE/TRANS/WP.29/2019/104

                        16

                        Prijedlog dopune 5. nizu izmjena 07 Pravilnika UN-a br. 16 (sigurnosni pojasevi)

                        ECE/TRANS/WP.29/2019/105

                        17

                        Prijedlog ispravka 1. niza izmjena 08 Pravilnika UN-a br. 17 (čvrstoća sjedala)

                        ECE/TRANS/WP.29/2019/115

                        17

                        Prijedlog ispravka 1. niza izmjena 09 Pravilnika UN-a br. 17 (čvrstoća sjedala)

                        ECE/TRANS/WP.29/2019/116

                        21

                        Prijedlog dopune 4. nizu izmjena 01 Pravilnika UN-a br. 21 (unutarnja oprema)

                        ECE/TRANS/WP.29/2019/106

                        29

                        Prijedlog dopune 5. nizu izmjena 03 Pravilnika UN-a br. 29 (kabine gospodarskih vozila)

                        ECE/TRANS/WP.29/2019/107

                        43

                        Prijedlog dopune 9. nizu izmjena 01 Pravilnika UN-a br. 43 (sigurnosna stakla)

                        ECE/TRANS/WP.29/2019/95

                        44

                        Prijedlog dopune 17. nizu izmjena 04 Pravilnika UN‑a br. 44 (sustavi za držanje djeteta)

                        ECE/TRANS/WP.29/2019/108

                        48

                        Prijedlog dopune 13. nizu izmjena 06 Pravilnika UN-a br. 48 (ugradnja uređaja za osvjetljavanje i svjetlosnu signalizaciju)

                        ECE/TRANS/WP.29/2019/84

                        53

                        Prijedlog novog niza izmjena 03 Pravilnika UN-a br. 53

                        ECE/TRANS/WP.29/2019/80

                        53

                        Prijedlog dopune 3. nizu izmjena 02 Pravilnika UN-a br. 53 (ugradnja uređaja za osvjetljavanje i svjetlosnu signalizaciju za vozila kategorije L3)

                        ECE/TRANS/WP.29/2019/85

                        53

                        Prijedlog dopune 21. nizu izmjena 01 Pravilnika UN-a br. 53 (ugradnja uređaja za osvjetljavanje i svjetlosnu signalizaciju za vozila kategorije L3)

                        ECE/TRANS/WP.29/2019/86

                        55

                        Prijedlog dopune 8. nizu izmjena 01 Pravilnika UN-a br. 55 (mehaničke spojnice)

                        ECE/TRANS/WP.29/2019/96

                        58

                        Prijedlog dopune 1. nizu izmjena 03 Pravilnika UN-a br. 58 (zaštita od stražnjeg podlijetanja)

                        ECE/TRANS/WP.29/2019/97

                        67

                        Prijedlog niza izmjena 03 Pravilnika UN-a br. 67 (vozila s pogonom na ukapljeni naftni plin)

                        ECE/TRANS/WP.29/2019/94

                        67

                        Prijedlog dopune 2. nizu izmjena 02 Pravilnika UN-a br. 67 (vozila s pogonom na ukapljeni naftni plin)

                        ECE/TRANS/WP.29/2019/98

                        74

                        Prijedlog novog niza izmjena 02 Pravilnika UN-a br. 74 (ugradnja uređaja za osvjetljavanje i svjetlosnu signalizaciju za mopede)

                        ECE/TRANS/WP.29/2019/79

                        74

                        Prijedlog dopune 11. nizu izmjena 01 Pravilnika UN-a br. 74 (ugradnja uređaja za osvjetljavanje i svjetlosnu signalizaciju za mopede)

                        ECE/TRANS/WP.29/2019/87

                        80

                        Prijedlog niza izmjena 04 Pravilnika UN-a br. 80 (čvrstoća sjedala i njihovih sidrišta (autobusi))

                        ECE/TRANS/WP.29/2019/103

                        83

                        Prijedlog dopune 10. nizu izmjena 07 Pravilnika UN‑a br. 83 (emisije iz vozila kategorija M1 i N1)

                        ECE/TRANS/WP.29/2019/127

                        85

                        Prijedlog dopune 10. Pravilniku UN-a br. 85 (mjerenje neto snage i 30-minutne snage)

                        ECE/TRANS/WP.29/2019/112

                        86

                        Prijedlog dopune 2. nizu izmjena 01 Pravilnika br. 86 (ugradnja uređaja za osvjetljavanje i svjetlosnu signalizaciju za poljoprivredna vozila)

                        ECE/TRANS/WP.29/2019/88

                        98

                        Prijedlog dopune 1. nizu izmjena 02 Pravilnika UN-a br. 98

                        (glavna svjetla sa svjetlosnim izvorima s izbojem u plinu)

                        ECE/TRANS/WP.29/2019/89

                        107

                        Prijedlog dopune 8. nizu izmjena 06 Pravilnika UN-a br. 107 (vozila kategorija M2 i M3)

                        ECE/TRANS/WP.29/2019/99

                        107

                        Prijedlog dopune 7. nizu izmjena 07 Pravilnika UN-a br. 107 (vozila kategorija M2 i M3)

                        ECE/TRANS/WP.29/2019/100

                        107

                        Prijedlog dopune 2. nizu izmjena 08 Pravilnika UN-a br. 107 (vozila kategorija M2 i M3)

                        ECE/TRANS/WP.29/2019/101

                        112

                        Prijedlog dopune 1. nizu izmjena 02 Pravilnika UN-a br. 112 (glavna svjetla koja emitiraju asimetrični kratki snop)

                        ECE/TRANS/WP.29/2019/90

                        113

                        Prijedlog dopune 1. nizu izmjena 03 Pravilnika UN-a br. 113 (glavna svjetla koja emitiraju simetrični kratki svjetlosni snop)

                        ECE/TRANS/WP.29/2019/91

                        115

                        Prijedlog dopune 9. Pravilniku UN-a br. 115 (sustavi na ukapljeni naftni plin i stlačeni prirodni plin za naknadnu ugradnju)

                        ECE/TRANS/WP.29/2019/113

                        116

                        Prijedlog dopune 7. Pravilniku UN-a br. 116 (zaštita od krađe i alarmni sustavi)

                        ECE/TRANS/WP.29/2019/102

                        123

                        Prijedlog dopune 1. nizu izmjena 02 Pravilnika UN-a br. 123 (prilagodljivi sustav prednjih svjetala – AFS)

                        ECE/TRANS/WP.29/2019/92

                        129

                        Prijedlog dopune 3. nizu izmjena 03 Pravilnika UN-a br. 129 (unaprijeđeni sustavi za držanje djeteta)

                        ECE/TRANS/WP.29/2019/109

                        135

                        Prijedlog dopune 2. izvornoj verziji Pravilnika UN-a br. 135 (bočni udarac u stup)

                        ECE/TRANS/WP.29/2019/110

                        135

                        Prijedlog dopune 2. nizu izmjena 01 Pravilnika UN-a br. 135 (bočni udarac u stup)

                        ECE/TRANS/WP.29/2019/111

                        148

                        Prijedlog dopune 1. izvornoj verziji Pravilnika UN-a br. [148] o uređajima za svjetlosnu signalizaciju (LSD)

                        ECE/TRANS/WP.29/2019/81

                        149

                        Prijedlog dopune 1. izvornoj verziji Pravilnika UN-a br. [149] o uređajima za osvjetljavanje ceste (RID)

                        ECE/TRANS/WP.29/2019/82

                        149

                        Prijedlog dopune 2. izvornoj verziji Pravilnika UN-a br. [149] o uređajima za osvjetljavanje ceste (RID)

                        ECE/TRANS/WP.29/2019/125

                        150

                        Prijedlog dopune 1. izvornoj verziji Pravilnika UN-a br. [150] o katadiopterima (RRD)

                        ECE/TRANS/WP.29/2019/83

                        Broj GTP-a

                        Naslov točke dnevnog reda

                        Oznaka dokumenta

                        2

                        Prijedlog izmjene 4. Globalnog tehničkog pravilnika UN-a br. 2 (o postupku mjerenja za motocikle na dva kotača opremljene motorom s vanjskim ili kompresijskim paljenjem u pogledu emisija plinovitih onečišćujućih tvari, emisija CO2 i potrošnje goriva)

                        Tehničko izvješće o izradi izmjene 4. Globalnog tehničkog pravilnika UN-a br. 2 (o postupku mjerenja za motocikle na dva kotača opremljene motorom s vanjskim ili kompresijskim paljenjem u pogledu emisija plinovitih onečišćujućih tvari, emisija CO2 i potrošnje goriva)

                        Ovlaštenje za izradu izmjene 4. globalnog tehničkog pravilnika

                        ECE/TRANS/WP.29/2019/121

                        ECE/TRANS/WP.29/2019/122

                        ECE/TRANS/WP.29/AC.3/36/Rev.1

                        Br. rezolucije

                        Naslov točke dnevnog reda

                        Oznaka dokumenta

                        R.E.3

                        Prijedlog izmjene Konsolidirane rezolucije o konstrukciji vozila (R.E.3)

                        ECE/TRANS/WP.29/2019/117

                        R.E.3

                        Prijedlog izmjene Priloga IV. Konsolidiranoj rezoluciji o konstrukciji vozila (R.E. 3)

                        ECE/TRANS/WP.29/2019/118,

                        WP.29-179-06

                        R.E.5

                        Prijedlog izmjene 4. Konsolidirane rezolucije o zajedničkim specifikacijama kategorija izvora svjetlosti (R.E.5)

                        ECE/TRANS/WP.29/2019/126

                        MR.1

                        Prijedlog izmjene 2. Zajedničke rezolucije br. 1 (MR.1) — nacrt dopune 3.

                        ECE/TRANS/WP.29/2019/119

                        Razno

                        Naslov točke dnevnog reda

                        Oznaka dokumenta

                        Prijedlog ovlaštenja za izradu izmjene Globalnog tehničkog pravilnika UN-a br. 6

                        ECE/TRANS/WP.29/2019/123

                        Prijedlog revizije 1. ovlaštenja za izradu novog globalnog tehničkog pravilnika UN-a o utvrđivanju snage elektrificiranog vozila (DEVP)

                        ECE/TRANS/WP.29/2019/124

                     (1)

                        Svi dokumenti na koje se upućuje u tablici dostupni su na:
                  http://www.unece.org/trans/main/wp29/wp29wgs/wp29gen/gen2019.html

    ---documentbreak---

               EUROPSKA KOMISIJA
            Bruxelles, 11.10.2019.
            COM(2019) 480 final
            2019/0232(NLE)
            Prijedlog
            ODLUKE VIJEĆA
            o stajalištu koje treba zauzeti u ime Europske unije u okviru relevantnih odbora Gospodarske komisije Ujedinjenih naroda za Europu o prijedlozima izmjena pravilnika UN-a br. 0, 16, 17, 21, 29, 43, 44, 48, 53, 55, 58, 67, 74, 80, 83, 85, 86, 98, 107, 112, 113, 115, 116, 123, 129, 135, 148, 149 i 150, prijedlogu izmjena Globalnog tehničkog pravilnika br. 2, prijedlogu izmjena Zajedničke rezolucije MR.1, prijedlozima izmjena konsolidiranih rezolucija R.E.3 i R.E.5 i prijedlozima ovlaštenja za izradu izmjena Globalnog tehničkog pravilnika br. 6 i izradu novog globalnog tehničkog pravilnika o određivanju snage elektrificiranog vozila (DEVP)

               OBRAZLOŽENJE

               1.PREDMET PRIJEDLOGA

               Ovaj se prijedlog odnosi na odluku o utvrđivanju stajališta koje treba zauzeti u ime Unije u jednoj od stalnih radnih skupina u institucionalnom okviru Ujedinjenih naroda, odnosno u Svjetskom forumu za usklađivanje pravilnika o vozilima Gospodarske komisije Ujedinjenih naroda za Europu (Radna skupina 29 ili WP.29), u vezi s izmjenama postojećih pravilnika UN-a (na temelju Revidiranog sporazuma iz 1958.) ili globalnih tehničkih pravilnika UN-a (globalni tehnički pravilnici UN-a na temelju Usporednog sporazuma) i nizom rezolucija na temelju obaju sporazuma za koje je predviđeno da ih donese ta radna skupina.

               2.KONTEKST PRIJEDLOGA

               2.1.Sporazum iz 1958. i Sporazum iz 1998.

               Cilj je Sporazuma Gospodarske komisije Ujedinjenih naroda za Europu („UNECE”) o prihvaćanju jednakih tehničkih propisa za vozila na kotačima, opremu i dijelove koji mogu biti ugrađeni i/ili upotrijebljeni u vozilima na kotačima i uvjetima za uzajamno priznavanje homologacija dodijeljenih na temelju tih propisa („Revidirani sporazum iz 1958.”) i Sporazuma o utvrđivanju globalnih tehničkih propisa za vozila na kotačima, opremu i dijelove koji mogu biti ugrađeni i/ili upotrijebljeni u vozilima na kotačima („Usporedni sporazum”) izraditi usklađene zahtjeve s ciljem uklanjanja tehničkih prepreka trgovini motornim vozilima među ugovornim strankama UNECE-a i osigurati da takva vozila pružaju visoku razinu sigurnosti i zaštite okoliša. Sporazumi su za EU stupili na snagu 24. ožujka 1998. odnosno 15. veljače 2000. Njihovom primjenom upravlja UNECE-ov Svjetski forum za usklađivanje pravilnika o vozilima (Radna skupina 29 ili WP.29).

               Europska unija stranka je tih Sporazuma
                  1
               .

               2.2. Svjetski forum za usklađivanje pravilnika o vozilima Gospodarske komisije Ujedinjenih naroda za Europu (UNECE) – Radna skupina 29 ili WP. 29

               WP.29 jedinstven je okvir za rad na globalno usklađenim propisima o vozilima. To je stalna radna skupina u institucionalnom okviru Ujedinjenih naroda s posebnim mandatom i poslovnikom. Djeluje kao globalni forum koji omogućuje otvorene rasprave o propisima o motornim vozilima i rasprave o provedbi Revidiranog sporazuma iz 1958. i Usporednog sporazuma. Svaka zemlja članica Ujedinjenih naroda i svaka regionalna organizacija za gospodarsku integraciju koju su osnovale članice Ujedinjenih naroda može u potpunosti sudjelovati u aktivnostima WP.29 te može postati ugovorna stranka sporazumâ o vozilima čijom primjenom upravlja WP.29.

               Sastanci WP.29 UNECE-a održavaju se tri puta godišnje, tj. u ožujku, lipnju i studenome. Na svakom se sastanku donose novi pravilnici UN-a, novi globalni tehnički pravilnici UN-a i/ili izmjene postojećih pravilnika UN-a (na temelju Revidiranog sporazuma iz 1958.) ili globalnih tehničkih pravilnika UN-a (na temelju Usporednog sporazuma) kako bi se u obzir uzeo tehnički napredak. Prije svakog sastanka WP.29 o tim se izmjenama prvo raspravlja na tehničkoj razini u specijaliziranim pomoćnim tijelima WP.29.

               Potom se održava glasovanje na razini WP.29 (tj. kvalificiranom većinom ugovornih stranaka koje su prisutne i glasuju za prijedloge na temelju Revidiranog sporazuma iz 1958. te konsenzusom ugovornih stranaka koje su prisutne i glasuju za prijedloge na temelju Usporednog sporazuma).

               Stajalište koje u ime Unije treba zauzeti o novim pravilnicima i globalnim tehničkim pravilnicima, njihovim izmjenama, dopunama i ispravcima utvrđuje se prije svakog sastanka WP.29 odlukom Vijeća na temelju članka 218. stavka 9. UFEU-a.

               2.3. Predviđeni akt WP.29

               Tijekom svojeg 179. zasjedanja od 12. do 14. studenoga 2019. WP.29 može donijeti prijedloge izmjena pravilnika UN-a br. 0, 16, 17, 21, 35, 29, 43, 44, 48, 53, 55, 58, 67, 74, 80, 83, 85, 86, 98, 107, 112, 113, 115, 116, 123, 129, 135, 148, 149 i 150, prijedlog izmjena Globalnog tehničkog pravilnika br. 2, prijedlog izmjena Zajedničke rezolucije MR.1, prijedloge izmjena konsolidiranih rezolucija R.E.3 i R.E.5 i prijedloge ovlaštenja za izradu izmjena Globalnog tehničkog pravilnika br. 6 i izradu novog globalnog tehničkog pravilnika o određivanju snage elektrificiranog vozila (DEVP).

               3. STAJALIŠTE KOJE TREBA ZAUZETI U IME UNIJE

               Sustavom WP.29 poboljšava se međunarodno usklađivanje normi za vozila. Sporazum iz 1958. ima ključnu ulogu u postizanju tog cilja jer proizvođači iz EU-a mogu poslovati na temelju zajedničkog skupa homologacijskih pravilnika i pritom biti sigurni da će ugovorne stranke priznati da su proizvodi u skladu s njihovim nacionalnim zakonodavstvom. Na taj je način, primjerice, omogućeno da se Uredbom (EZ) br. 661/2009 o općoj sigurnosti motornih vozila stavi izvan snage više od 50 direktiva EU-a i da ih se zamijeni odgovarajućim pravilnicima sastavljenima na temelju Sporazuma iz 1958.

               Sličan se pristup primjenjuje i u pogledu Direktive 2007/46/EZ kojom su sustavi homologacije država članica zamijenjeni homologacijskim postupkom Unije i kojom je uspostavljen usklađeni okvir s administrativnim odredbama i općim tehničkim zahtjevima za sva nova vozila, sustave, sastavne dijelove i zasebne tehničke jedinice. Tom su direktivom pravilnici UN-a uključeni u homologacijski sustav EU-a kao zahtjevi za homologaciju tipa ili kao alternativa zakonodavstvu Unije. Od donošenja te direktive pravilnici UN-a sve se više uključuju u zakonodavstvo Unije u okviru EU homologacije tipa.

               Šest mjeseci nakon što WP.29 donese prijedloge izmjena pravilnika UN-a ili nove pravilnike UN-a i izvršni tajnik UNECE-a obavijesti ugovorne stranke o tim aktima, oni mogu konačno stupiti na snagu i mogu se prenijeti u primjenjive nacionalne pravilnike svake ugovorne stranke ako ne bude prigovora ugovornih stranaka koje čine blokirajuću manjinu. Prijenos u EU-u dovršen je nakon objave tih akata u Službenom listu EU-a. Izmijenjeni ili novi zahtjevi koji proizlaze iz stupanja na snagu tih predviđenih akata izravno se primjenjuju u pravu EU-a (tj. za potrebe europske homologacije tipa vozila kao cjeline) nakon izmjene Priloga 4. Direktivi 2007/46/EZ i Priloga 1. Uredbi (EZ) br. 661/2009.

               Stoga je potrebno definirati stajalište Unije:

               –o prijedlozima izmjena pravilnika UN-a br. 0, 16, 17, 21, 29, 43, 44, 48, 53, 55, 58, 67, 74, 80, 83, 85, 86, 98, 107, 112, 113, 115, 116, 123, 129, 135, 148, 149 i 150;

               –o prijedlogu izmjena Globalnog tehničkog pravilnika br. 2;

               –o prijedlogu izmjena Zajedničke rezolucije MR.1;

               –o prijedlozima izmjena konsolidiranih rezolucija R.E.3 i R.E.5 i;

               –o prijedlozima odobrenja za izradu izmjene Globalnog tehničkog pravilnika br. 6 i izradu novog globalnog tehničkog pravilnika o utvrđivanju snage elektrificiranog vozila (DEVP);

               koji će biti podneseni na glasovanje u studenome 2019. na sastanku WP.29 od 12. do 14. studenoga 2019.

               Unija bi trebala podržati navedene akte jer su u potpunosti u skladu s politikom Unije o unutarnjem tržištu u pogledu automobilske industrije te su u skladu s prometnim, klimatskim i energetskim politikama Unije. Ti akti imaju vrlo pozitivan učinak na konkurentnost automobilskog sektora EU-a i međunarodnu trgovinu. Glasovanjem za te akte potaknut će se tehnološki napredak, omogućiti prednosti ekonomije razmjera, spriječiti fragmentacija unutarnjeg tržišta i osigurati jednaki okolišni i sigurnosni standardi diljem Unije.

               Obraćanje vanjskim stručnjacima nije relevantno za ovaj prijedlog. Međutim, pregledat će ga Tehnički odbor za motorna vozila.

               4.PRAVNA OSNOVA

               4.1.
                     Postupovna pravna osnova

               4.1.1.
                     Načela

               Člankom 218. stavkom 9. Ugovora o funkcioniranju Europske unije (UFEU) predviđeno je donošenje odluka kojima se utvrđuju „stajališta koja u ime Unije treba donijeti tijelo osnovano na temelju sporazuma kada je to tijelo pozvano donositi akte koji proizvode pravne učinke, uz iznimku akata kojima se dopunjuje ili mijenja institucionalni okvir sporazuma”.

               Pojmom „akti koji proizvode pravne učinke” obuhvaćeni su akti koji proizvode pravne učinke na temelju pravila međunarodnog prava kojima se uređuje predmetno tijelo. Obuhvaća i instrumente koji nemaju obvezujući učinak na temelju međunarodnog prava, ali „mogu presudno utjecati na sadržaj propisa koje donese zakonodavac Unije”
                  2
               .

               4.1.2.
                     Primjena u predmetnom slučaju

               WP.29 je tijelo u kojem se o provedbi Revidiranog sporazuma iz 1958. i Usporednog sporazuma raspravlja među ugovornim strankama UNECE-a.

               Akti koje je WP.29 pozvan donositi akti su koji proizvode pravne učinke.

               Pravilnici UN-a u okviru predviđenog akta bit će obvezujući za Uniju i mogu bitno utjecati na sadržaj zakonodavstva EU-a u području homologacije vozila. Direktivom 2007/46/EZ Europskog parlamenta i Vijeća
                  3
                homologacijski sustavi država članica zamijenjeni su homologacijskim postupkom Unije te je uspostavljen usklađeni okvir s administrativnim odredbama i općim tehničkim zahtjevima za sva nova vozila, sustave, sastavne dijelove i zasebne tehničke jedinice. Tom su direktivom pravilnici doneseni na temelju Revidiranog sporazuma iz 1958. („pravilnici UN-a”) uključeni u sustav EU homologacije tipa kao zahtjevi za homologaciju tipa ili kao alternative zakonodavstvu Unije. Od donošenja Direktive 2007/46/EZ pravilnici UN-a sve se više uključuju u zakonodavstvo Unije.

               Predviđenim aktima ne dopunjuje se i ne mijenja institucijski okvir Sporazuma.

               Stoga je postupovna pravna osnova za predloženu odluku članak 218. stavak 9. UFEU-a.

               4.2.
                     Materijalnopravna osnova

               4.2.1.
                     Načela

               Materijalnopravna osnova odluke na temelju članka 218. stavka 9. UFEU-a prije svega ovisi o cilju i sadržaju predviđenog akta o kojemu se zauzima stajalište u ime Unije. Ako predviđeni akti imaju dva cilja ili dva elementa te ako se može utvrditi da je jedan od tih dvaju ciljeva ili elemenata glavni, a drugi samo sporedan, odluka na temelju članka 218. stavka 9. UFEU-a mora se temeljiti na samo jednoj materijalnopravnoj osnovi, to jest onoj koju zahtijeva glavni ili prevladavajući cilj ili element.

               4.2.2. Primjena u predmetnom slučaju

               Glavni cilj i sadržaj predviđenog akta odnose se na usklađivanje propisa. Stoga je materijalnopravna osnova predložene odluke članak 114.

               4.3.
                     Zaključak

               Pravna osnova predložene odluke trebao bi biti članak 114. UFEU-a u vezi s člankom 218. stavkom 9. UFEU-a.

               2019/0232 (NLE)

               Prijedlog

               ODLUKE VIJEĆA

               o stajalištu koje treba zauzeti u ime Europske unije u okviru relevantnih odbora Gospodarske komisije Ujedinjenih naroda za Europu o prijedlozima izmjena pravilnika UN-a br. 0, 16, 17, 21, 29, 43, 44, 48, 53, 55, 58, 67, 74, 80, 83, 85, 86, 98, 107, 112, 113, 115, 116, 123, 129, 135, 148, 149 i 150, prijedlogu izmjena Globalnog tehničkog pravilnika br. 2, prijedlogu izmjena Zajedničke rezolucije MR.1, prijedlozima izmjena konsolidiranih rezolucija R.E.3 i R.E.5 i prijedlozima ovlaštenja za izradu izmjena Globalnog tehničkog pravilnika br. 6 i izradu novog globalnog tehničkog pravilnika o određivanju snage elektrificiranog vozila (DEVP)

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 114. u vezi s člankom 218. stavkom 9.,

               uzimajući u obzir prijedlog Europske komisije,

               budući da:

               (1)Unija je Odlukom Vijeća 97/836/EZ
                  4
                pristupila Sporazumu Gospodarske komisije Ujedinjenih naroda za Europu (UNECE) o donošenju jednakih tehničkih propisa za vozila na kotačima, opremu i dijelove koji mogu biti ugrađeni i/ili upotrijebljeni u vozilima na kotačima i uvjetima za uzajamno priznavanje homologacija dodijeljenih na temelju tih propisa („Revidirani Sporazum iz 1958.”). Revidirani sporazum iz 1958. stupio je na snagu 24. ožujka 1998.

               (2)Odlukom Vijeća 2000/125/EZ
                  5
                Unija je pristupila Sporazumu o utvrđivanju globalnih tehničkih propisa za vozila na kotačima, opremu i dijelove koji mogu biti ugrađeni i/ili upotrijebljeni u vozilima na kotačima („Usporedni sporazum”). Usporedni sporazum stupio je na snagu 15. veljače 2000.

               (3)U skladu s člankom 1. Revidiranog sporazuma iz 1958. i člankom 6. Usporednog sporazuma UNECE-ov Svjetski forum za usklađivanje pravilnika o vozilima (Radna skupina 29 ili WP.29) može donijeti, kako je primjenjivo, prijedloge izmjena pravilnika UN-a br. 0, 16, 17, 21, 29, 43, 44, 48, 53, 55, 58, 67, 74, 80, 83, 85, 86, 98, 107, 112, 113, 115, 116, 123, 129, 135, 148, 149 i 150, prijedlog izmjena Globalnog tehničkog pravilnika br. 2, prijedlog izmjena Zajedničke rezolucije MR.1, prijedloge izmjena konsolidiranih rezolucija R.E.3 i R.E.5 i prijedloge ovlaštenja za razvoj izmjena Globalnog tehničkog pravilnika br. 6 i razvoj novog globalnog tehničkog pravilnika o određivanju snage elektrificiranog vozila (DEVP).

               (4)Na 179. zasjedanju Svjetskog foruma, koje će se održati od 12. do 14. studenoga 2019., WP.29 treba donijeti navedene akte u vezi s administrativnim odredbama i jednakim tehničkim propisima za homologaciju vozila na kotačima, opreme i dijelova koji mogu biti ugrađeni i/ili upotrijebljeni u vozilima na kotačima te u vezi s globalnim tehničkim propisima za ta vozila, tu opremu i te dijelove.

               (5)Primjereno je utvrditi stajalište koje treba zauzeti u ime Unije u okviru WP.29 u pogledu donošenja prijedloga pravilnika UN-a jer će ti pravilnici UN-a biti obvezujući za Uniju te će moći presudno utjecati na sadržaj prava Unije u području homologacije vozila.

               (6)Direktivom 2007/46/EZ Europskog parlamenta i Vijeća
                  6
                homologacijski sustavi država članica zamijenjeni su homologacijskim postupkom Unije te je uspostavljen usklađeni okvir s administrativnim odredbama i općim tehničkim zahtjevima za sva nova vozila, sustave, sastavne dijelove i zasebne tehničke jedinice. Tom su direktivom pravilnici doneseni na temelju Revidiranog sporazuma iz 1958. („pravilnici UN-a”) uključeni u sustav EU homologacije tipa kao zahtjevi za homologaciju tipa ili kao alternative zakonodavstvu Unije. Od donošenja Direktive 2007/46/EZ pravilnici UN-a sve se više uključuju u zakonodavstvo Unije.

               (7)S obzirom na iskustvo i tehnički napredak potrebno je izmijeniti ili dopuniti zahtjeve koji se odnose na određene elemente ili obilježja obuhvaćene pravilnicima UN-a br. 0, 16, 21, 29, 43, 44, 48, 53, 55, 58, 67, 74, 80, 83, 85, 86, 98, 107, 112, 113, 115, 116, 123, 129, 135, 148, 149 i 150. Osim toga, potrebno je izmijeniti određene odredbe Globalnog tehničkog pravilnika UN-a br. 2, a određene odredbe iz Pravilnika UN-a br. 17 treba ispraviti. Konačno, potrebno je donijeti izmjene Zajedničke rezolucije MR.1 i izmjene konsolidiranih rezolucija R.E.3 i R.E.5.

               (8)Radni dokument ECE/TRANS/WP.29/2019/93 foruma WP.29 odnosi se na prijedlog niza izmjena 01 Pravilnika UN-a br. 35 (nožne komande). S obzirom na to da EU ne primjenjuje jedinstvene odredbe Pravilnika UN-a br. 35, nije potrebno utvrditi stajalište Unije o prijedlogu ECE/TRANS/WP.29/2019/93.

               (9)Radni dokument ECE/TRANS/WP.29/2019/114 foruma WP.29 odnosi se na prijedlog Dopune 2. niza izmjena 03 Pravilnika UN-a br. 79 (uređaj za upravljanje) koji je prvotno predao predsjednik relevantnog specijaliziranog pomoćnog tijela u okviru WP.29. Na posljednjem sastanku specijaliziranog pomoćnog tijela, nakon što su određene ugovorne stranke izrazile zabrinutost, predsjednik je odobrio podnošenje revidiranog dokumenta forumu WP.29. Budući da dokument trenutačno nije dostupan na portalu tajništva WP.29 i da će možda biti potrebna dodatna rasprava među stručnjacima, bilo bi primjereno vratiti ga specijaliziranom pomoćnom tijelu.

               (10)Ovlaštenje za izradu izmjene 4. Globalnog tehničkog pravilnika br. 2 pogrešno se navodi na portalu tajništva WP.29, te bi ECE/TRANS/WP.29/AC.3./36 trebalo ispraviti u ECE/TRANS/WP.29/AC.3./36/Rev.1.

               (11)Radni dokument ECE/TRANS/WP.29/2019/118 foruma WP.29 odnosi se na prijedlog izmjene Priloga IV. Konsolidiranoj rezoluciji o konstrukciji vozila (R.E.3). Taj se prijedlog mora razmotriti zajedno s neslužbenim dokumentom WP.29-179-06 u kojem se pojašnjava upućivanje na normu ISO za mjerenje određenih parametara kakvoće goriva.

               DONIJELO JE OVU ODLUKU:

               Članak 1.

               Stajalište koje treba zauzeti u ime Unije u okviru WP.29 tijekom njegova 179. zasjedanja koje će se održati između 12. i 14. studenoga 2019. jest da se glasuje za prijedloge navedene u Prilogu 1. ovoj Odluci.

               Članak 2.

               Stajalište koje treba zauzeti u ime Unije u WP.29 na njegovu 179. zasjedanju koje se održava od 12. do 14. studenoga 2019. jest da se glasuje protiv prijedloga Dopune 2. nizu izmjena 03 Pravilnika UN-a br. 79 (uređaj za upravljanje, radni dokument ECE/TRANS/WP.29/2019/114).

               Članak 3.

               Ova je Odluka upućena Komisiji.

               Sastavljeno u Bruxellesu,

                     Predsjednik

                     Za Vijeće

                     Predsjednik

                     (1)

                        Odluka Vijeća 97/836/EZ od 27. studenoga 1997. s obzirom na pristupanje Europske zajednice Sporazumu Gospodarske komisije Ujedinjenih naroda za Europu o prihvaćanju jednakih tehničkih propisa za vozila na kotačima, opremu i dijelove koji mogu biti ugrađeni i/ili upotrijebljeni u vozilima na kotačima i uvjetima za uzajamno priznavanje homologacija dodijeljenih na temelju tih propisa („Revidirani sporazum iz 1958.”) (SL L 346, 17.12.1997., str. 78.).Odluka Vijeća 2000/125/EZ od 31. siječnja 2000. o sklapanju Sporazuma o utvrđivanju globalnih tehničkih propisa za vozila na kotačima, opremu i dijelove koji mogu biti ugrađeni i/ili upotrijebljeni u vozilima na kotačima („Usporedni sporazum”) (SL L 35, 10.2.2000., str. 12.).

                     (2)

                        Presuda Suda od 7. listopada 2014., Njemačka protiv Vijeća, C-399/12, ECLI:EU:C:2014:2258, točke od 61. do 64.

                     (3)

                        Direktiva 2007/46/EZ Europskog parlamenta i Vijeća od 5. rujna 2007. o uspostavi okvira za homologaciju motornih vozila i njihovih prikolica te sustava, sastavnih dijelova i zasebnih tehničkih jedinica namijenjenih za takva vozila (Okvirna direktiva) (SL L 263, 9.10.2007., str. 1.).

                     (4)

                        Odluka Vijeća 97/836/EZ od 27. studenoga 1997. s obzirom na pristupanje Europske zajednice Sporazumu Gospodarske komisije Ujedinjenih naroda za Europu o prihvaćanju jednakih tehničkih propisa za vozila na kotačima, opremu i dijelove koji mogu biti ugrađeni i/ili upotrijebljeni u vozilima na kotačima i uvjetima za uzajamno priznavanje homologacija dodijeljenih na temelju tih propisa („Revidirani sporazum iz 1958.”) (SL L 346, 17.12.1997., str. 78.).

                     (5)

                        Odluka Vijeća 2000/125/EZ od 31. siječnja 2000. o sklapanju Sporazuma o utvrđivanju globalnih tehničkih propisa za vozila na kotačima, opremu i dijelove koji mogu biti ugrađeni i/ili upotrijebljeni u vozilima na kotačima („Usporedni sporazum”) (SL L 35, 10.2.2000., str. 12.).

                     (6)

                        Direktiva 2007/46/EZ Europskog parlamenta i Vijeća od 5. rujna 2007. o uspostavi okvira za homologaciju motornih vozila i njihovih prikolica te sustava, sastavnih dijelova i zasebnih tehničkih jedinica namijenjenih za takva vozila (Okvirna direktiva) (SL L 263, 9.10.2007., str. 1.).


               EUROPSKA KOMISIJA
            Bruxelles, 23.10.2019.
            COM(2019) 545 final
            2019/0238(NLE)
            Prijedlog
            ODLUKE VIJEĆA
            o stajalištu koje treba zauzeti u ime Europske unije na 39. zasjedanju Izvršnog tijela Konvencije o dalekosežnom prekograničnom onečišćenju zraka

               OBRAZLOŽENJE

               1.Predmet prijedloga

               Ovaj se prijedlog odnosi na odluku o utvrđivanju stajališta koje treba zauzeti u ime Unije u Izvršnom tijelu Konvencije o dalekosežnom prekograničnom onečišćenju zraka (Konvencija o zraku) u vezi s odlukom o predloženim izmjenama članka 3.a Protokola uz Konvenciju o suzbijanju zakiseljavanja, eutrofikacije i prizemnog ozona (kako je izmijenjen 2012.) i Dodatka VII. tom protokolu.

               2.Kontekst prijedloga

               2.1.Konvencija o zraku i njezin Protokol o suzbijanju zakiseljavanja, eutrofikacije i prizemnog ozona (kako je izmijenjen 2012.)

               Konvencija UNECE-a o dalekosežnom prekograničnom onečišćenju zraka („Konvencija o zraku”), donesena 1979., najnapredniji je regionalni sporazum o zaštiti okoliša koji se bavi politikom za čisti zrak.

               U okviru Konvencije o zraku, u studenome 1999. dogovoren je Protokol o suzbijanju zakiseljavanja, eutrofikacije i prizemnog ozona („Protokol iz Göteborga”). Na njemu se temelji Direktiva (EZ) 2016/2284
                  1
                o smanjenju nacionalnih emisija određenih atmosferskih onečišćujućih tvari, kojom je izvan snage stavljena Direktiva 2001/81/EZ
                  2
                o nacionalnim gornjim granicama emisija. Protokol iz Göteborga izmijenjen je 2012. Izmijenjena verzija stupila je na snagu 7. listopada 2019.

               Europska unija stranka je Konvencije o zraku
                  3
                i Protokola iz Göteborga kako je izmijenjen 2012.
                  4
                Sve države članice stranke su Konvencije o zraku, njih 21 stranke su Protokola iz Göteborga
                  5
               , a 15 ih je dosad prihvatilo izmjenu Protokola iz 2012.
                  6

               2.2.Izvršno tijelo

               Izvršno tijelo je upravljačko tijelo Konvencije o zraku i sastoji se od predstavnikâ stranaka Konvencije. Na temelju članka 10. Konvencije o zraku Izvršno tijelo preispituje provedbu i razvoj Konvencije o zraku i njezinih protokola.

               Izvršno tijelo odluke nastoji donijeti konsenzusom
                  7
               .

               Izmjene Protokola iz Göteborga donose se konsenzusom stranaka prisutnih na zasjedanju Izvršnog tijela
                  8
               .

               2.3.Predviđena odluka Izvršnog tijela

               Na svojem 39. zasjedanju, koja će se održati od 9. do 13. prosinca 2019., Izvršno tijelo raspravljat će o izmjenama članka 3.a izmijenjenog Protokola iz Göteborga i Dodatka VII. tom protokolu koje je predložio SAD te će eventualno i donijeti te izmjene („predviđeni akt”).

               Svrha je predviđenog akta zemljama u regiji istočne Europe, Kavkaza i središnje Azije (EECCA) produljiti mogućnost primjene fleksibilnog roka za ispunjavanje određenih obveza kako bi se olakšala njihova ratifikacija Protokola iz Göteborga.

               Predviđeni akt bit će obvezujući za stranke:

               – u skladu s člankom 13.a Protokola iz Göteborga, kojim se propisuje da izmjene Protokola stupaju na snagu za stranke koje su ih prihvatile devedesetog dana nakon datuma kad su dvije trećine onih koje su bile stranke u trenutku donošenja položile svoje isprave o prihvatu
                  9
               ,

               – za stranke koje su ga prihvatile predviđen je drugačiji postupak u vezi s izmjenama dodataka od IV. do XI. Protokolu iz Göteborga: takve izmjene stupaju na snagu godinu dana od datuma priopćenja odluke svim strankama, osim za one stranke koje obavijeste depozitara da ne mogu odobriti izmjenu. Ako takvu obavijest podnese najmanje 16 stranaka, izmjena ne stupa na snagu
                  10
               .

               Predložene izmjene u praksi neće utjecati na obveze država članica jer su predmetne obveze već dio pravne stečevine EU-a i primjenjuju se u državama članicama. Predloženim izmjenama, međutim, predvidjela bi se mogućnost da se stranke izvan EU-a, posebno u regiji EECCA, tijekom duljeg razdoblja nastave koristiti fleksibilnošću koja je već dogovorena u okviru izmjene Protokola iz Göteborga iz 2012.

               3.Stajalište koje treba zauzeti u ime Unije

               Fleksibilni rokovi u članku 3.a izmijenjenog Protokola iz Göteborga i Dodatku VII. tom protokolu dogovoreni su i doneseni 2012. kako bi se osigurao pojednostavnjeni ulazni mehanizam za poticanje više stranaka na ratifikaciju. Do kolovoza 2019. još ni jedna zemlja iz regije EECCA nije uspjela iskoristiti tu fleksibilnost. Nakon rasprava o postojećim preprekama ratifikaciji u zemljama regije EECCA, stranke Konvencije o zraku koje su sudjelovale na sastanku Radne skupine za strategiju i reviziju od 20. do 24. svibnja 2019. izrazile su interes za razmatranje i produljenje tih fleksibilnih rokova.

               Bez proširenja fleksibilnosti ne smatra se izglednim da će države regije EECCA u skorijoj budućnosti ratificirati Protokol. U interesu je EU-a da susjedne zemlje ratificiraju Protokol iz Göteborga kako bi se pridonijelo smanjenju prekograničnog onečišćenja zraka koje dolazi iz zemalja regije EECCA u države članice EU-a.

               Odredbe Direktive (EU) 2016/2284 odgovaraju odredbama Protokola iz Göteborga.

               4.Pravna osnova

               4.1.Postupovna pravna osnova

               4.1.1.Načela

               Člankom 218. stavkom 9. Ugovora o funkcioniranju Europske unije (UFEU) predviđeno je donošenje odluka kojima se utvrđuju „stajališta koja u ime Unije treba donijeti tijelo osnovano na temelju sporazuma kada je to tijelo pozvano donositi akte koji proizvode pravne učinke, uz iznimku akata kojima se dopunjuje ili mijenja institucionalni okvir sporazuma”.

               Pojam „akti koji proizvode pravne učinke” obuhvaća akte koji proizvode pravne učinke na temelju pravila međunarodnog prava koja se primjenjuju na predmetno tijelo. Obuhvaća i instrumente koji nemaju obvezujući učinak na temelju međunarodnog prava, ali im je „namjena [...] da presudno utječu na sadržaj propisa koje donese zakonodavac Unije”
                  11
               .

               4.1.2.Primjena u predmetnom slučaju

               Izvršno tijelo osnovano je na temelju sporazuma – Konvencije o zraku.

               Akt koji je Izvršno tijelo pozvano donijeti akt je koji proizvodi pravne učinke. Predviđeni akt bit će obvezujući prema međunarodnom pravu u skladu s člankom 13.a Protokola iz Göteborga.

               Predviđenim aktom ne dopunjuje se niti mijenja institucionalni okvir Konvencije o zraku ni Protokola iz Göteborga.

               Stoga je postupovna pravna osnova za predloženu odluku članak 218. stavak 9. UFEU-a.

               4.2.Materijalnopravna osnova

               4.2.1.Načela

               Materijalnopravna osnova odluke na temelju članka 218. stavka 9. UFEU-a prije svega ovisi o cilju i sadržaju predviđenog akta o kojemu se zauzima stajalište u ime Unije. Ako predviđeni akt ima dva cilja ili dva elementa te ako se može utvrditi da je jedan od tih dvaju ciljeva ili elemenata glavni, a drugi samo sporedan, odluka na temelju članka 218. stavka 9. UFEU-a mora se temeljiti na samo jednoj materijalnopravnoj osnovi, i to onoj koju zahtijeva glavni ili prevladavajući cilj ili element.

               4.2.2.Primjena u predmetnom slučaju

               Glavni cilj i sadržaj predviđenog akta odnose se na okoliš.

               Stoga je materijalnopravna osnova predložene odluke članak 191. UFEU-a.

               4.3.Zaključak

               Pravna osnova predložene odluke trebao bi biti članak 191. UFEU-a u vezi s člankom 218. stavkom 9. UFEU-a.

               5.Objava predviđenog akta

               Budući da će se aktom Izvršnog tijela izmijeniti Protokol iz Göteborga uz Konvenciju o zraku, primjereno ga je nakon donošenja objaviti u Službenom listu Europske unije.

               2019/0238 (NLE)

               Prijedlog

               ODLUKE VIJEĆA

               o stajalištu koje treba zauzeti u ime Europske unije na 39. zasjedanju Izvršnog tijela Konvencije o dalekosežnom prekograničnom onečišćenju zraka

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 191. u vezi s člankom 218. stavkom 9.,

               uzimajući u obzir prijedlog Europske komisije,

               budući da:

               (1)Protokol o suzbijanju zakiseljavanja, eutrofikacije i prizemnog ozona u izmijenjenoj verziji donesenoj 2012. (dalje u tekstu „Protokol”) uz Konvenciju o dalekosežnom prekograničnom onečišćenju zraka Unija je odobrila Odlukom vijeća (EU) 2017/1757(
                  12
               ) te je taj protokol stupio na snagu 7. listopada 2019.

               (2)U skladu s člankom 13.a Protokola, Izvršno tijelo može donijeti izmjene protokola i njegovih dodataka.

               (3)Izvršno će tijelo na svojem 39. zasjedanju, koje će se održati od 9. do 13. prosinca, donijeti izmjene Protokola (članak 3.a) i njegovih dodataka (Dodatak VII.) s ciljem olakšavanja ratifikacije Protokola u strankama izvan EU-a.

               (4) Primjereno je utvrditi stajalište koje treba zauzeti u ime Unije u okviru Izvršnog tijela jer su tema i sadržaj Protokola koji se mijenja obuhvaćeni pravnom stečevinom EU-a, posebno Direktivom (EU) 2016/2284 Europskog parlamenta i Vijeća(
                  13
               ),

               DONIJELO JE OVU ODLUKU:

               Članak 1.

               Stajalište koje treba zauzeti u ime Unije na 39. zasjedanju Izvršnog tijela Konvencije o dalekosežnom prekograničnom onečišćenju zraka jest sljedeće:

               podupire se prijedlog Sjedinjenih Američkih Država o izmjeni članka 3.a Protokola i Dodatka VII. Protokolu radi produljenja fleksibilnih rokova s 2019. na 2024. i s 2022. na 2028.

               Članak 2.

               S obzirom na razvoj događaja na 39. zasjedanju Izvršnog tijela Konvencije o dalekosežnom prekograničnom onečišćenju zraka, predstavnici Unije, uz savjetovanje s državama članicama, mogu se tijekom koordinacijskih sastanaka na licu mjesta dogovoriti o doradi stajališta iz članka 1. bez daljnje odluke Vijeća.

               Članak 3.

               Ova je Odluka upućena Komisiji.

               Sastavljeno u Bruxellesu,

                     Za Vijeće

                     Predsjednik

                     (1)

                        Direktiva (EU) 2016/2284 Europskog parlamenta i Vijeća od 14. prosinca 2016. o smanjenju nacionalnih emisija određenih atmosferskih onečišćujućih tvari, o izmjeni Direktive 2003/35/EZ i stavljanju izvan snage Direktive 2001/81/EZ, SL L 344, 17.12.2016., str. 1.–31.

                     (2)

                        Direktiva 2001/81/EZ Europskog parlamenta i Vijeća od 23. listopada 2001. o nacionalnim gornjim granicama emisije za određene onečišćujuće tvari (SL L 309, 27.11.2001., str. 22.–30.).

                     (3)

                        81/462/EEZ: Odluka Vijeća od 11. lipnja 1981. o zaključivanju Konvencije o dalekosežnom prekograničnom onečišćenju zraka (SL L 171, 27.6.1981., str. 11.–24.).

                     (4)

                        2003/507/EZ: Odluka Vijeća od 13. lipnja 2003. o pristupanju Europske zajednice Protokolu o suzbijanju zakiseljavanja, eutrofikacije i prizemnog ozona uz Konvenciju o dalekosežnom prekograničnom onečišćenju zraka iz 1979. godine (SL L 179, 17.7.2003., str. 1.–2.). Odluka Vijeća (EU) 2017/1757 od 17. srpnja 2017. o prihvatu, u ime Europske unije, izmjene Protokola iz 1999. o suzbijanju zakiseljavanja, eutrofikacije i prizemnog ozona uz Konvenciju o dalekosežnom prekograničnom onečišćenju zraka iz 1979. godine (SL L 248, 27.9.2017., str. 3.–75.).

                     (5)

                        Belgija, Bugarska, Cipar, Češka, Danska, Finska, Francuska, Hrvatska, Latvija, Litva, Luksemburg, Mađarska, Nizozemska, Njemačka, Portugal, Rumunjska, Slovačka, Slovenija, Španjolska, Švedska i Ujedinjena Kraljevina (status ratifikacije 12. kolovoza 2019.).

                     (6)

                        Bugarska, Cipar, Češka, Finska, Hrvatska, Latvija, Luksemburg, Nizozemska, Njemačka, Portugal, Rumunjska, Slovačka, Španjolska, Švedska i Ujedinjena Kraljevina (status ratifikacije 12. kolovoza 2019.).

                     (7)

                        Poslovnik za zasjedanja Izvršnog tijela Konvencije o dalekosežnom prekograničnom onečišćenju zraka kako je donesen odlukom 2010/9 i izmijenjen odlukom 2013/1, pravilo 29.

                     (8)

                        Protokol iz Göteborga (izmijenjen 2012.), članak 13.a stavak 3.

                     (9)

                        Protokol iz Göteborga (izmijenjen 2012.), članak 13.a stavak 3.

                     (10)

                        Protokol iz Göteborga (izmijenjen 2012.), članak 13.a stavak 7.

                     (11)

                        Presuda Suda od 7. listopada 2014., Njemačka/Vijeće, C-399/12, ECLI:EU:C:2014:2258, točke od 61. do 64.

                     (12)

                        Odluka Vijeća (EU) 2017/1757 od 17. srpnja 2017. o prihvatu, u ime Europske unije, izmjene Protokola iz 1999. o suzbijanju zakiseljavanja, eutrofikacije i prizemnog ozona uz Konvenciju o dalekosežnom prekograničnom onečišćenju zraka iz 1979. godine, SL L 248, 27.9.2017., str. 3.–75.

                     (13)

                        Direktiva (EU) 2016/2284 Europskog parlamenta i Vijeća od 14. prosinca 2016. o smanjenju nacionalnih emisija određenih atmosferskih onečišćujućih tvari, o izmjeni Direktive 2003/35/EZ i stavljanju izvan snage Direktive 2001/81/EZ, SL L 344, 17.12.2016., str. 1.–31.


               EUROPSKA KOMISIJA
            Bruxelles, 25.10.2019.
            COM(2019) 550 final
            2019/0242(NLE)
            Prijedlog
            ODLUKE VIJEĆA
            o stajalištu koje Europska unija treba zauzeti u Odboru veleposlanika AKP-a i EU-a u pogledu donošenja odluke o donošenju prijelaznih mjera u skladu s člankom 95. stavkom 4. Sporazuma o partnerstvu između AKP-a i EU-a

               OBRAZLOŽENJE

               1.Predmet prijedloga

               Ova Odluka Komisije sadržava prijedlog odluke Vijeća o stajalištu koje Unija treba zauzeti u Odboru veleposlanika AKP-a i EU-a o donošenju prijelaznih mjera u skladu s člankom 95. stavkom 4. Sporazuma o partnerstvu između EU-a i Skupine afričkih, karipskih i pacifičkih država (AKP)
                  1
                potpisanim u Cotonouu 23. lipnja 2000. („Sporazum o partnerstvu iz Cotonoua” ili „Sporazum”). Komisija predlaže proširenje primjene svih odredbi Sporazuma o partnerstvu iz Cotonoua do 31. prosinca 2020. ili do stupanja na snagu novog sporazuma o partnerstvu između Unije i država AKP-a, koji god je datum raniji.

               2.Kontekst prijedloga

               2.1.Sporazum o partnerstvu iz Cotonoua

               Od 2000. Sporazum o partnerstvu iz Cotonoua okvir je za odnose EU-a sa 79 zemalja AKP-a. Sklopljen je na 20 godina: od 1. ožujka 2000. do 29. veljače 2020. Revidiran je 2005. i 2010.

               Sporazum o partnerstvu iz Cotonoua istječe 29. veljače 2020. Pregovori o novom sporazumu o partnerstvu između AKP-a i EU-a pokrenuti su u rujnu 2018. i trenutačno su u tijeku. Međutim, jasno je da ti pregovori neće dovesti do sporazuma koji bi se mogao početi primjenjivati prije prethodno navedenog datuma isteka. Situacija bi dovela do zastoja u odnosima AKP-a i EU-a koji se ne smije dogoditi.

               2.2.Vijeće ministara AKP-a i EU-a

               Vijeće ministara AKP-a i EU-a tijelo je na ministarskoj razini osnovano Sporazumom (članak 15. Sporazuma). Sastoji se od članova Vijeća Europske unije i članova Europske Komisije s jedne strane te člana vlade svake države AKP-a s druge strane. Među zadaćama je Vijeća ministara donošenje odluka potrebnih za provedbu i izvršavanje Sporazuma. Vijeće ministara donosi odluke zajedničkom suglasnošću stranaka. Da bi odluke bile valjane, moraju biti prisutni i. polovina članova Vijeća Europske unije (tj. 14 ministara iz država članica EU-a), ii. jedan član Komisije i iii. dvije trećine članova koji predstavljaju vlade država AKP-a (tj. članovi vlada 55 različitih država AKP-a).

               2.3.Prijelazne mjere

               Članak 95. stavak 4. drugi podstavak Sporazuma glasi: „Vijeće ministara usvaja bilo koje prijelazne mjere koje su potrebne dok novi Sporazum ne stupi na snagu.” U skladu s člankom 95. stavkom 4. drugim podstavkom Sporazuma prijelazne mjere mogu se provesti kako bi se produljila primjena cijelog ili dijelova Sporazuma do početka primjene novog sporazuma (privremena primjena ili stupanje na snagu). Stoga će te prijelazne mjere morati biti uspostavljene kako bi se izbjegao politički, institucijski ili pravni zastoj u odnosima EU-a i AKP-a.

               Kako bi se zadržao pravni, politički i institucijski kontinuitet s AKP-om, ako se novi sporazum ne počne primjenjivati prije isteka postojećeg pravnog okvira, potrebno je donijeti prijelazne mjere kako bi se produljila primjena važećeg sporazuma.

               2.4.Donošenje prijelaznih mjera u Odboru veleposlanika AKP-a i EU-a

               U skladu s člankom 95. stavkom 4. Sporazuma odluku o prijelaznim mjerama donosi Vijeće ministara AKP-a i EU-a
                  2
               . U skladu s člankom 15. stavkom 4. Sporazuma Vijeće ministara može prenijeti svoje ovlasti na Odbor veleposlanika
                  3
               . U tu je svrhu Vijeće ministara 23. svibnja 2019. delegiralo ovlast za donošenje odluke o prijelaznim mjerama Odboru veleposlanika
                  4
               . U skladu s člankom 16. stavkom 2. Sporazuma Odbor veleposlanika može donositi odluke obvezujuće za stranke u okviru mandata koji mu je dodijelilo Vijeće ministara.

               U skladu sa svojim poslovnikom Odbor veleposlanika sastaje se redovito, posebice kako bi pripremio sjednicu Vijeća ministara, te prema potrebi na zahtjev jedne od stranaka
                  5
               . Uz tu fleksibilnost Odbor veleposlanika može osigurati da se odluka o prijelaznim mjerama donese pravodobno, najkasnije do siječnja 2020.

               Stoga će Odbor veleposlanika AKP-a i EU-a na jednom od svojih sastanaka donijeti odluku o prijelaznim mjerama. Tom bi se odlukom trebalo produljiti razdoblje primjene odredaba Sporazuma o partnerstvu iz Cotonoua („predviđeni akt”), kako je utvrđeno u članku 95. stavku 4. Sporazuma.

               Svrha je predviđenog akta produljiti razdoblje primjene Sporazuma o partnerstvu iz Cotonoua u cjelini do 31. prosinca 2020. ili do stupanja na snagu ili privremene primjene novog sporazuma o partnerstvu između Unije i država AKP-a, koji god je datum raniji.

               3.Stajalište koje treba zauzeti u ime Unije

               U odluci o prijelaznim mjerama mora se definirati i. koji će se dijelovi Sporazuma primjenjivati u prijelaznom razdoblju i ii. do kad se primjenjuju prijelazne mjere. Komisija predlaže produljenje trenutačnog sporazuma do 31. prosinca 2020. osim ako novi sporazum stupi na snagu ili se počne primjenjivati prije tog datuma. Predloženi datum, 31. prosinca 2020., podudara se s istekom postojećeg višegodišnjeg financijskog okvira te 11. europskog razvojnog fonda.

               S obzirom na navedeno, predloženo stajalište Unije treba donijeti na sjednici Odbora veleposlanika AKP-a i EU-a.

               4.Pravna osnova

               4.1.Postupovna pravna osnova

               4.1.1.Načela

               Člankom 218. stavkom 9. Ugovora o funkcioniranju Europske unije (UFEU) predviđeno je donošenje odluka kojima se utvrđuju „stajališta koja u ime Unije treba donijeti tijelo osnovano na temelju sporazuma kada je to tijelo pozvano donositi akte koji proizvode pravne učinke, uz iznimku akata kojima se dopunjuje ili mijenja institucionalni okvir sporazuma”.

               Pojam „akti koji proizvode pravne učinke” obuhvaća akte koji proizvode pravne učinke na temelju pravila međunarodnog prava kojima se uređuje predmetno tijelo. Obuhvaća i instrumente koji nemaju obvezujući učinak na temelju međunarodnog prava, ali „mogu presudno utjecati na sadržaj propisa koje donese zakonodavac Unije”
                  6
               .

               4.1.2.Primjena u predmetnom slučaju

               U skladu s člankom 95. stavkom 4. drugim podstavkom Sporazuma o partnerstvu između AKP-a i EU-a potpisanog u Cotonouu 23. lipnja 2000. prijelazne mjere mogu se provesti kako bi se produljila primjena cijelog ili dijelova Sporazuma do početka primjene novog sporazuma (privremena primjena ili stupanje na snagu nakon ratifikacije svih stranaka). Točnije, „Vijeće ministara usvaja bilo koje prijelazne mjere koje su potrebne dok novi Sporazum ne stupi na snagu.”

               Stoga je jasno da je akt koji Odbor veleposlanika AKP-a i EU-a treba donijeti akt koji proizvodi pravne učinke. Prema međunarodnom pravu predviđena odluka Odbora veleposlanika bit će obvezujuća u skladu s člancima 15. i 16. Sporazuma.

               Odbor veleposlanika tijelo je osnovano na temelju članka 16. Sporazuma o partnerstvu iz Cotonoua.

               Europska unija je, uz svoje države članice, ugovorna stranka Sporazuma o partnerstvu iz Cotonoua i stoga će biti obvezana predviđenom odlukom Odbora veleposlanika.

               Stoga je postupovna pravna osnova predložene odluke članak 218. stavak 9. UFEU-a.

               4.2.Materijalnopravna osnova

               4.2.1.Načela

               Materijalnopravna osnova odluke na temelju članka 218. stavka 9. UFEU-a prije svega ovisi o cilju i sadržaju predviđenog akta o kojemu se zauzima stajalište u ime Unije. Ako predviđeni akt ima dva cilja ili dva elementa te ako se može utvrditi da je jedan od tih dvaju ciljeva ili elemenata glavni, a drugi samo sporedan, odluka na temelju članka 218. stavka 9. UFEU-a mora se temeljiti na samo jednoj materijalnopravnoj osnovi, to jest onoj koju zahtijeva glavni ili prevladavajući cilj ili element.

               4.2.2.Primjena u predmetnom slučaju

               Glavni cilj i sadržaj predviđenog akta odnose se na funkcioniranje Sporazuma o partnerstvu iz Cotonoua u cjelini, osobito na produljenje njegove primjene nakon predviđenog datuma isteka. Materijalnopravna osnova odluke Vijeća mora se utvrditi s obzirom na Sporazum o partnerstvu iz Cotonoua u cjelini
                  7
               .

               Sporazum je sklopljen kao sporazum o pridruživanju te se stoga temelji na članku 310. Ugovora o osnivanju Europske zajednice koji je jednak članku 217. UFEU-a. Stoga je materijalna pravna osnova predložene odluke članak 217. UFEU-a.

               4.3.Zaključak

               Pravna osnova predložene odluke trebao bi biti članak 217. UFEU-a u vezi s člankom 218. stavkom 9. UFEU-a.

               2019/0242 (NLE)

               Prijedlog

               ODLUKE VIJEĆA

               o stajalištu koje Europska unija treba zauzeti u Odboru veleposlanika AKP-a i EU-a u pogledu donošenja odluke o donošenju prijelaznih mjera u skladu s člankom 95. stavkom 4. Sporazuma o partnerstvu između AKP-a i EU-a

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 217. u vezi s člankom 218. stavkom 9.,

               uzimajući u obzir prijedlog Europske komisije,

               budući da:

               (1)Sporazum o partnerstvu između članica Skupine afričkih, karipskih i pacifičkih država („AKP”) s jedne strane i Europske zajednice i njezinih država članica s druge strane („Sporazum o partnerstvu između AKP-a i EU-a”)
                  8
                potpisan je u Cotonouu 23. lipnja 2000. Sporazum o partnerstvu između AKP-a i EU-a stupio je na snagu 1. travnja 2003. te se primjenjuje do 29. veljače 2020.

               (2)U skladu s člankom 95. stavkom 4. prvim podstavkom Sporazuma o partnerstvu između AKP-a i EU-a pregovori o novom sporazumu o partnerstvu između AKP-a i EU-a započeli su u rujnu 2018. Novi sporazum neće se moći početi primjenjivati do datuma isteka postojećeg sporazuma o partnerstvu. Stoga je potrebno donijeti prijelazne mjere kako bi se produljila primjena važećeg sporazuma.

               (3)Člankom 95. stavkom 4. drugim podstavkom Sporazuma o partnerstvu između AKP-a i EU-a predviđeno je da Vijeće ministara donosi prijelazne mjere kako bi se produljila primjena cijelog ili dijelova Sporazuma o partnerstvu između AKP-a i EU-a do privremene primjene ili stupanja na snagu novog sporazuma.

               (4)U skladu s člankom 15. stavkom 4. Sporazuma Vijeće ministara AKP-a i EU-a delegiralo je ovlasti za donošenje prijelaznih mjera Odboru veleposlanika AKP-a i EU-a 23. svibnja 2019.
                  9
                Odbor veleposlanika AKP-a i EU-a održat će redoviti sastanak prije siječnja 2020. i na njemu će donijeti odluku o donošenju prijelaznih mjera u skladu s člankom 95. stavkom 4. Sporazuma o partnerstvu između AKP-a i EU-a.

               (5)Budući da je predviđeni akt obvezujući za Uniju, primjereno je utvrditi stajalište koje treba zauzeti u ime Unije u okviru Odbora veleposlanika AKP-a i EU-a.

               (6)Stajalište Unije o odobravanju predviđenog akta u okviru Odbora veleposlanika AKP-a i EU-a trebalo bi utvrditi ovom Odlukom,

               DONIJELO JE OVU ODLUKU:

               Članak 1.

               Stajalište koje u ime Unije treba zauzeti u okviru Odbora veleposlanika AKP-a i EU-a u skladu s člankom 95. stavkom 4. Sporazuma o partnerstvu između AKP-a i EU-a jest da treba produljiti primjenu svih odredbi Sporazuma o partnerstvu između AKP-a i EU-a potpisanog u Cotonouu 23. lipnja 2000. do 31. prosinca 2020. ili do stupanja na snagu ili privremene primjene novog sporazuma o partnerstvu između Unije i država AKP-a, koji god je datum raniji.

               Članak 2.

               Ova Odluka upućena je Komisiji.

               Sastavljeno u Bruxellesu,

                     Za Vijeće

                     Predsjednik/Predsjednica

                     (1)

                        Odluka Vijeća od 19. prosinca 2002. o sklapanju Sporazuma o partnerstvu između Skupine afričkih, karipskih i pacifičkih država s jedne strane i Europske zajednice i njezinih država članica s druge strane, potpisanog u Cotonouu 23. lipnja 2000. (SL L 65, 8.3.2003., str. 27.).

                     (2)

                        Vijeće ministara AKP-a i EU-a tijelo je na ministarskoj razini osnovano Sporazumom (članak 15. Sporazuma). Sastoji se od članova Vijeća Europske unije i članova Europske Komisije s jedne strane te člana vlade svake države AKP-a s druge strane. Među zadaćama je Vijeća ministara donošenje odluka potrebnih za provedbu i izvršavanje Sporazuma. Vijeće ministara donosi odluke zajedničkom suglasnošću stranaka. Da bi odluke bile valjane, moraju biti prisutni i. polovina članova Vijeća Europske unije (tj. 14 ministara iz država članica EU-a), ii. jedan član Komisije i iii. dvije trećine članova koji predstavljaju vlade država AKP-a (tj. članovi vlada 55 različitih država AKP-a).

                     (3)

                        Odbor veleposlanika osnovan je u skladu s člankom 16. Sporazuma. Sastoji se od stalnog predstavnika pri Europskoj uniji svake države članice i predstavnika Komisije s jedne strane te šefa misije pri Europskoj uniji svake države AKP-a s druge strane. Odbor veleposlanika pomaže Vijeću ministara u ispunjavanju njegovih zadaća i obnaša bilo koji mandat koji mu Vijeće povjeri (članak 16. stavak 2. Sporazuma). U tom kontekstu može donositi odluke obvezujuće za stranke u okviru mandata koji mu je dodijelilo Vijeće ministara.

                     (4)

                        Odluka br. 1/2019 Vijeća ministara AKP-EU od 23. svibnja 2019. o delegiranju Odboru veleposlanika AKP-EU ovlasti za odluku o donošenju prijelaznih mjera na temelju članka 95. stavka 4. Sporazuma o partnerstvu AKP-EU [2019/920] (SL L 146, 5.6.2019., str. 114.).

                     (5)

                        Članak 1. stavak 1. Odluke br. 3/2005 Vijeća ministara AKP-a i EU-a od 8. ožujka 2005. o donošenju Poslovnika Odbora veleposlanika AKP-a i EU-a (SL L 95, 14.4.2005., str. 51).

                     (6)

                        Presuda Suda od 7. listopada 2014., Njemačka protiv Vijeća, C-399/12, ECLI:EU:C:2014:2258, točke od 61. do 64.

                     (7)

                        Vidjeti posebice presudu u predmetu C-244/17 Komisija protiv Vijeća („Kazahstan”) [ECLI:EU:C:2018:662], str. 40. i navedenu sudsku praksu.

                     (8)

                        Sporazum (SL L 317, 15.12.2000., str. 3.) kako je izmijenjen Sporazumom potpisanim u Luxembourgu 25. lipnja 2005. (SL L 209, 11.8.2005., str. 27.) i Sporazumom potpisanim u Ouagadougouu 22. lipnja 2010. (SL L 287, 4.11.2010., str. 3.).

                     (9)

                        Odluka Vijeća od 22. svibnja 2019. o stajalištu koje treba zauzeti u ime Europske unije u Vijeću ministara AKP-EU u pogledu delegiranja Odboru veleposlanika AKP-EU ovlasti za odluku o donošenju prijelaznih mjera na temelju članka 95. stavka 4. Sporazuma o partnerstvu AKP-EU (SL L 142, 29.5.2019., str. 67.).

    ---documentbreak---

               EUROPSKA KOMISIJA
            Bruxelles, 25.10.2019.
            COM(2019) 550 final
            PRILOG

            PrijedloguODLUKE VIJEĆA
            o stajalištu koje Europska unija treba zauzeti u Odboru veleposlanika AKP-a i EU-a u pogledu donošenja odluke o donošenju prijelaznih mjera u skladu s člankom 95. stavkom 4. Sporazuma o partnerstvu između AKP-a i EU-a

                        SPORAZUM AKP-a I EU-a IZ COTONOUA

                        SKUPINA AFRIČKIH, KARIPSKIH I PACIFIČKIH DRŽAVA

                        VIJEĆE

                        EUROPSKE UNIJE

                        Bruxelles, xxx 2019.

                        ACP/xxx/19

                        ACP-UE xxx/19

               ODLUKA AKP-a I EU-a

                        Predmet:

                        Nacrt odluke br. xx/2019 Odbora veleposlanika AKP-a i EU-a o donošenju prijelaznih mjera u skladu s člankom 95. stavkom 4. Sporazuma o partnerstvu između AKP-a i EU-a

               Nacrt

               ODLUKA br. [X]/2019

               ODBORA VELEPOSLANIKA AKP-a i EU-a

               od [umetnuti datum]

               o donošenju prijelaznih mjera u skladu s člankom 95. stavkom 4. Sporazuma o partnerstvu između AKP-a i EU-a

               ODBOR VELEPOSLANIKA AKP-a i EU-a,

               uzimajući u obzir Sporazum o partnerstvu između članica Skupine afričkih, karipskih i pacifičkih država s jedne strane i Europske zajednice i njezinih država članica s druge strane
                  1
               , a posebno njegov članak 15. stavak 4. i članak 16. stavak 2. u vezi s člankom 95. stavkom 4.,

               budući da:

               (1)Sporazum o partnerstvu između AKP-a i EU-a potpisan je u Cotonouu 23. lipnja 2000., stupio je na snagu 1. travnja 2003. te se primjenjuje do 29. veljače 2020.

               (2)U skladu s člankom 95. stavkom 4. prvim podstavkom Sporazuma o partnerstvu između AKP-a i EU-a pregovori o novom sporazumu o partnerstvu između AKP-a i EU-a započeli su u rujnu 2018. Budući da se novi sporazum neće moći početi primjenjivati do datuma isteka postojećeg pravnog okvira, potrebno je donijeti prijelazne mjere.

               (3)Člankom 95. stavkom 4. drugim podstavkom Sporazuma o partnerstvu između AKP-a i EU-a predviđeno je da Vijeće ministara donosi sve prijelazne mjere koje su potrebne dok novi sporazum ne stupi na snagu.

               (4)U skladu s člankom 15. stavkom 4. Sporazuma Vijeće ministara AKP-a i EU-a delegiralo je ovlasti za donošenje prijelaznih mjera Odboru veleposlanika AKP-a i EU-a 23. svibnja 2019.
                  2

               (5)Stoga je primjereno da Odbor veleposlanika AKP-a i EU-a u skladu s člankom 95. stavkom 4. Sporazuma o partnerstvu između AKP-a i EU-a donese odluku o produljenju primjene svih odredbi Sporazuma o partnerstvu između AKP-a i EU-a potpisanog u Cotonouu 23. lipnja 2000. do 31. prosinca 2020. ili do stupanja na snagu ili privremene primjene novog sporazuma o partnerstvu između Unije i država AKP-a ako je taj datum prije 31. prosinca 2020.

               DONIO JE OVU ODLUKU:

               Članak 1.

               Primjena svih odredbi Sporazuma o partnerstvu između AKP-a i EU-a potpisanog u Cotonouu 23. lipnja 2000. produljuje se do 31. prosinca 2020. ili do stupanja na snagu ili privremene primjene novog sporazuma o partnerstvu između Unije i država AKP-a ako je taj datum prije 31. prosinca 2020.

               Članak 2.

               Ova Odluka stupa na snagu xxx 2020.

               Sastavljeno u [Bruxellesu] [datum].

               Za Odbor veleposlanika AKP-a i EU-a

                     (1)

                        SL L 317, 15.12.2000., str. 3., kako je izmijenjeno Sporazumom potpisanim u Luxembourgu 25. lipnja 2005. (SL L 209, 11.8.2005., str. 27.) i Sporazumom potpisanim u Ouagadougouu 22. lipnja 2010. (SL L 287, 4.11.2010., str. 3.).

                     (2)

                        Odluka br. 1/2019 Vijeća ministara AKP-EU od 23. svibnja 2019. o delegiranju Odboru veleposlanika AKP-EU ovlasti za odluku o donošenju prijelaznih mjera na temelju članka 95. stavka 4. Sporazuma o partnerstvu AKP-EU [2019/920] (SL L 146, 5.6.2019., str. 114.).


               EUROPSKA KOMISIJA
            Bruxelles, 25.10.2019.
            COM(2019) 494 final
            2019/0241(NLE)
            Prijedlog
            ODLUKE VIJEĆA
            o stajalištu koje treba zauzeti u ime Europske unije na 39. sastanku Stalnog odbora Konvencije o zaštiti europskih divljih vrsta i prirodnih staništa u vezi s izmjenom njezinih dodataka II. i III.

               OBRAZLOŽENJE

               1.Predmet prijedloga

               Ovaj se Prijedlog odnosi na odluku o utvrđivanju stajališta koje u ime Unije treba zauzeti na 39. godišnjem sastanku Stalnog odbora Konvencije o zaštiti europskih divljih vrsta i prirodnih staništa, koji se održava od 3. do 6. prosinca 2019. u Strasbourgu (Francuska), u vezi s predviđenim donošenjem odluke Stalnog odbora o dvjema izmjenama dodataka II. i III. Konvenciji.

               2.Kontekst prijedloga

               2.1.Konvencija o zaštiti europskih divljih vrsta i prirodnih staništa

               Konvencijom o zaštiti europskih divljih vrsta i prirodnih staništa („Konvencija”) žele se zaštititi europska divlja flora i fauna te njihova prirodna staništa, posebice ona za čije je očuvanje potrebna suradnja nekoliko država. Riječ je o međuvladinom ugovoru sklopljenom pod pokroviteljstvom Vijeća Europe. Konvencija je stupila na snagu 1. lipnja 1982.

               Europska unija ugovorna je stranka te konvencije od 1. rujna 1982
                  1
                Konvencija trenutačno ima 51 ugovornu stranku, među kojima su sve države članice EU-a.

               2.2.Stalni odbor

               Stalni odbor je tijelo Konvencije koje donosi odluke i ima ovlasti procjenjivati status zaštite vrsta te nakon toga preispitivati njihovo uvrštavanje na popise u dodacima Konvenciji. Njegove su funkcije nabrojene u člancima od 13. do 15. Konvencije. Sastaje se barem svake dvije godine i kad to zatraži većina ugovornih stranaka. Postalo je uobičajeno da se Stalni odbor sastaje svake godine.

               U skladu s člankom 17. Konvencije izmjena dodataka donosi se dvotrećinskom većinom ugovornih stranaka.

               2.3.Predviđeni akt Stalnog odbora

               Očekuje se da će na 39. godišnjem sastanku Stalnog odbora Konvencije, koji se održava od 3. do 6. prosinca 2019. u Strasbourgu (Francuska), biti donesena odluka o izmjenama dodataka II. i III. Konvenciji („predviđeni akt”).

               Svrha je predviđenog akta izmjena dodataka II. i III. Konvenciji, kako je propisano u članku 17. Konvencije.

               U skladu s člankom 17. Konvencije, predviđeni akt stupa na snagu za sve stranke tri mjeseca nakon što ga donese Stalni odbor, osim ako jedna trećina ugovornih stranaka ne istakne primjedbe. Izmjena stupa na snagu za one ugovorne stranke koje nisu istaknule primjedbe.

               3.Stajalište koje treba zauzeti u ime Unije

               Norveška je podnijela prijedlog da se bjelolica guska (Branta leucopsis) premjesti iz Dodatka II. (strogo zaštićene životinjske vrste) u Dodatak III. (zaštićene životinjske vrste – moguća regulativa).  Prijedlog se obrazlaže time da se ukupna populacija bjelolice guske više nego udeseterostručila od 1980-ih do 2010. (sa 112 000 na 1 319 000), među ostalim zbog intenziviranja poljoprivrede i s tim povezane veće dostupnosti hrane za životinje
                  2
               . Stoga toj vrsti više nije potrebna stroga zaštita na cijelom području na kojem je prisutna.

               Predmet predviđene odluke Stalnog odbora odnosi se na područje isključive vanjske nadležnosti EU-a u skladu s člankom 3. stavkom 2. UFEU-a jer je dio područja koje je već uvelike obuhvaćeno unutarnjim zajedničkim pravilima (tj. Direktivom o pticama). Stoga Vijeće treba donijeti odluku u svrhu utvrđivanja stajališta koje treba donijeti u ime Unije na 39. sastanku Stalnog odbora u vezi s predviđenim aktom.

               Prijedlog nije u skladu s trenutačnim statusom pravne zaštite bjelolice guske prema Direktivi o pticama s obzirom na to da nije navedena u Prilogu II. toj direktivi (vrste koje se smiju izlovljavati). Vrsta je navedena u Prilogu I. Direktivi o pticama (tj. potrebno je određivanje posebnih zaštićenih područja).

               Nacrt plana upravljanja pojedinom vrstom za bjelolicu gusku donesen je u prosincu 2018. na 7. sastanku stranaka Sporazuma o zaštiti afričko-euroazijskih migratornih ptica močvarica (AEWA) kako bi se odgovorilo na vrlo brz rast populacije tih ptica, a posebno na probleme koje one uzrokuju (šteta u poljoprivredi i ugrožavanje sigurnosti zračnog prometa). Planom bi se osigurao okvir za pružanje pomoći u donošenju odluka u državama u kojima je vrsta prisutna u pogledu primjene odstupanja, uključujući redovitu procjenu kumulativnog učinka odstupanja te praćenje stanja populacije, razvoja štete u poljoprivredi i ugrožavanja sigurnosti zračnog prometa. Trebala bi se olakšati razmjena informacija i eventualna koordinacija mjera odstupanja među državama u kojima je vrsta prisutna kako bi se povećala njihova učinkovitost i izbjegli neželjeni učinci duž preletničkog puta.

               Unija bi trebala podržati norveški prijedlog izmjene kako bi se odgovorilo na vrlo brz rast populacije te vrste, posebno na probleme koje ta vrsta uzrokuje (šteta u poljoprivredi i ugrožavanje sigurnosti zračnog prometa), kako bi stranke Konvencije koje nisu članice EU-a mogle primijeniti mjere za kontrolu populacije, uključujući, prema potrebi, i lov na tu vrstu. Međutim, s obzirom na to da trenutačno nije predviđena izmjena prilogâ Direktivi o pticama niti ju je moguće donijeti u kratkom roku koji se propisuje Konvencijom (90 dana), Unija će morati navesti da će zasad primjenjivati strože mjere zaštite, kako je određeno člankom 12. Konvencije.

               4.Pravna osnova

               4.1.Postupovna pravna osnova

               4.1.1.Načela

               Člankom 218. stavkom 9. Ugovora o funkcioniranju Europske unije (UFEU) propisuje se donošenje odluka kojima se utvrđuju „stajališta koja u ime Unije treba donijeti tijelo osnovano na temelju sporazuma kada je to tijelo pozvano donositi akte koji proizvode pravne učinke, uz iznimku akata kojima se dopunjuje ili mijenja institucionalni okvir sporazuma”.

               Pojam „akti koji proizvode pravne učinke” obuhvaća akte koji proizvode pravne učinke na temelju pravila međunarodnog prava kojima se uređuje predmetno tijelo. Obuhvaća i instrumente koji nemaju obvezujući učinak na temelju međunarodnog prava, ali im je namjena „da presudno utječu na sadržaj propisa koje donese zakonodavac Unije”
                  3
               .

               4.1.2.Primjena u predmetnom slučaju

               Stalni odbor je tijelo osnovano Konvencijom.

               Akt koji Stalni odbor treba donijeti akt je koji proizvodi pravne učinke. Predviđeni akt bit će obvezujući prema međunarodnom pravu, u skladu s člankom 6. Konvencije.

               Predviđenim aktom ne dopunjuje se niti izmjenjuje institucionalni okvir Konvencije.

               Stoga je postupovna pravna osnova za predloženu odluku članak 218. stavak 9. UFEU-a.

               4.2.Materijalnopravna osnova

               4.2.1.Načela

               Materijalnopravna osnova odluke na temelju članka 218. stavka 9. UFEU-a prije svega ovisi o cilju i sadržaju predviđenog akta o kojemu se zauzima stajalište u ime Unije. Ako predviđeni akt ima dva cilja ili dva elementa te ako se može utvrditi da je jedan od tih dvaju ciljeva ili elemenata glavni, a drugi samo sporedan, odluka na temelju članka 218. stavka 9. UFEU-a mora se temeljiti na samo jednoj materijalnopravnoj osnovi, to jest onoj koju zahtijeva glavni ili prevladavajući cilj ili element.

               4.2.2.Primjena u predmetnom slučaju

               Glavni cilj i sadržaj predviđenog akta odnose se na okoliš.

               Stoga je materijalnopravna osnova predložene odluke članak 192. stavak 1.

               4.3.Zaključak

               Pravna osnova predložene odluke trebao bi biti članak 192. stavak 1. u vezi s člankom 218. stavkom 9. UFEU-a.

               5.Objava predviđenog akta

               Budući da će se aktom Stalnog odbora izmijeniti dodaci II. i III. Konvenciji, primjereno ga je nakon donošenja objaviti u Službenom listu Europske unije.

               2019/0241 (NLE)

               Prijedlog

               ODLUKE VIJEĆA

               o stajalištu koje treba zauzeti u ime Europske unije na 39. sastanku Stalnog odbora Konvencije o zaštiti europskih divljih vrsta i prirodnih staništa u vezi s izmjenom njezinih dodataka II. i III.

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 192. stavak 1. u vezi s člankom 218. stavkom 9.,

               uzimajući u obzir prijedlog Europske komisije,

               budući da:

               (1)Konvenciju o zaštiti europskih divljih vrsta i prirodnih staništa („Konvencija”) Unija je sklopila Odlukom Vijeća 82/72/EEZ
                  4
                te je ona stupila na snagu 1. rujna 1982.

               (2)U skladu s člankom 17. Konvencije Stalni odbor može donositi izmjene dodataka Konvenciji.

               (3)Na svojem 39. sastanku, koji se održava od 3. do 6. prosinca 2019., Stalni odbor treba donijeti odluku o predloženim izmjenama dodataka II. i III. Konvenciji.

               (4)Budući da će ta odluka biti obvezujuća za Uniju, primjereno je utvrditi stajalište koje u Stalnom odboru treba zauzeti u ime Unije.

               (5)Norveška je podnijela prijedlog za premještanje vrste Branta leucopsis iz Dodatka II. u Dodatak III. Konvenciji.

               (6)S obzirom na vrlo brz rast populacije te vrste na cijelom području na kojem je prisutna, Unija bi trebala podržati taj prijedlog. Međutim, prijedlog nije u skladu s trenutačnim statusom zaštite vrste Branta leucopsis u okviru Direktive 2009/147/EZ Europskog parlamenta i Vijeća
                  5
               . S obzirom na to da izmjena Direktive 2009/147/EZ nije predviđena i nije moguća u roku od tri mjeseca nakon donošenja odluke Stalnog odbora utvrđenog u Konvenciji, Unija zasad treba primjenjivati strože mjere očuvanja, kako je propisano u članku 12. Konvencije.

               DONIJELO JE OVU ODLUKU:

               Članak 1.

               Stajalište koje u ime Unije treba zauzeti na 39. sastanku Stalnog odbora Konvencije o zaštiti europskih divljih vrsta i prirodnih staništa jest da podrži prijedlog za premještanje vrste Branta leucopsis iz Dodatka II. u Dodatak III. toj konvenciji te da ugovorne stranke Konvencije obavijesti da Unija zasad namjerava primjenjivati strože mjere očuvanja za tu vrstu, kako je propisano u članku 12. Konvencije.

               Članak 2.

               Ova Odluka upućena je Komisiji.

               Sastavljeno u Bruxellesu,

                     Za Vijeće

                     Predsjednik

                     (1)

                        Odluka Vijeća 82/72/EEZ od 3. prosinca 1981. o sklapanju Konvencije o zaštiti europskih divljih vrsta i prirodnih staništa (SL L 38, 10.2.1982., str. 1.).

                     (2)

                        International Single Species Management Plan for the Barnacle Goose, Tehničke publikacije Sporazuma o zaštiti afričko-euroazijskih migratornih ptica močvarica (AEWA), br. 70, prosinac 2018.,
                     www.unep-aewa.org/sites/default/files/publication/ts70_issmp_barnacle%20goose_complete.pdf
                     , str. 13.

                     (3)

                        Presuda Suda od 7. listopada 2014., Njemačka protiv Vijeća, C-399/12, ECLI:EU:C:2014:2258, točke od 61. do 64.

                     (4)

                        SL L 38, 10.2.1982., str. 1.

                     (5)

                        Direktiva 2009/147/EZ Europskog parlamenta i Vijeća od 30. studenoga 2009. o očuvanju divljih ptica (SL L 20, 26.1.2010., str. 7.).


               EUROPSKA KOMISIJA
            Bruxelles, 14.11.2019.
            COM(2019) 590 final
            2019/0263(NLE)
            Prijedlog
            ODLUKE VIJEĆA
            o sklapanju, u ime Europske unije i njezinih država članica, Protokola o izmjeni Dodatnog sporazuma između Europske unije i njezinih država članica, s jedne strane, Islanda, s druge strane, i Kraljevine Norveške, s treće strane, o primjeni Sporazuma o zračnom prijevozu između Sjedinjenih Američkih Država, s jedne strane, Europske unije i njezinih država članica, s druge strane, Islanda, s treće strane, i Kraljevine Norveške, s četvrte strane, potpisanog 16. i 21. lipnja 2011., kako bi se uzelo u obzir pristupanje Republike Hrvatske Europskoj uniji

               OBRAZLOŽENJE

               1.KONTEKST PRIJEDLOGA

               •Razlozi i ciljevi prijedloga

                  U skladu s člankom 6. stavkom 2. Ugovora o pristupanju, Hrvatska se obvezala pristupiti sporazumima koje su države članice i Unija sklopile ili potpisale s jednom ili više trećih zemalja. Među tim sporazumima je i Dodatni sporazum između Unije i njezinih država članica, Islanda i Norveške („Dodatni sporazum”) o primjeni Sporazuma o zračnom prijevozu između Sjedinjenih Američkih Država, Europske unije i njezinih država članica, Islanda i Norveške („Četverostrani sporazum”), kojim se uređuje odnos među trima europskim strankama u okviru tog sporazuma. Četverostranim sporazumom prošireno je područje primjene Sporazuma o zračnom prijevozu između Sjedinjenih Američkih Država i Europske zajednice i njezinih država članica („EU-US ATA”) na Island i Norvešku.

                  Člankom 6. stavkom 2. Ugovora o pristupanju nadalje se propisuje da se pristupanje Hrvatske takvim sporazumima dogovara sklapanjem protokola uz takve sporazume između Vijeća, koje odlučuje jednoglasno u ime država članica, i dotičnih trećih zemalja. Nadalje, Komisija pregovara o tim protokolima u ime država članica.

                  Komisija je s tim u skladu dogovorila protokol o izmjeni Dodatnog sporazuma kako bi se uredilo pristupanje Hrvatske tom sporazumu.

                  Cilj je ovog prijedloga donošenje odluke Vijeća, na temelju članka 218. stavka 6. točke (a) Ugovora o funkcioniranju Europske unije (UFEU) i članka 6. stavka 2. Ugovora o pristupanju, o sklapanju protokola u ime Unije i njezinih država članica, nakon njegova potpisivanja.

               •Opći kontekst

               Preuzeta obveza Hrvatske u skladu s člankom 6. stavkom 2. Ugovora o pristupanju primjenjuje se i na Sporazum o zračnom prijevozu između Sjedinjenih Američkih Država i Europske zajednice i njezinih država članica te na Četverostrani sporazum; Komisija je s tim u skladu dogovorila protokole i uz te sporazume kako bi se uredilo pristupanje Hrvatske tim sporazumima. Prijedlozi odluka Vijeća o potpisivanju i privremenoj primjeni te zaključivanju tih protokola iznose se usporedno s ovim prijedlogom, isto kao i Prijedlog odluke Vijeća o potpisivanju i privremenoj primjeni protokola o izmjeni Dodatnog sporazuma.

               •Dosljednost s postojećim odredbama politike u predmetnom području

               Sporazum o zračnom prijevozu između Sjedinjenih Američkih Država i Europske zajednice i njezinih država članica prvi je sveobuhvatni sporazum o zračnom prometu s nekim ključnim partnerom Unije u području zrakoplovstva. To je najvažniji sporazum o zračnom prometu u svijetu, koji osigurava više od 80 milijuna mjesta godišnje i kao takav temelj je vanjske zrakoplovne politike EU-a. Postao je još važniji nakon njegova proširenja na Island i Norvešku Četverostranim sporazumom. Protokolom će se omogućiti Hrvatskoj korist od tog sporazuma.

               •Dosljednost s postojećim odredbama u području obuhvaćenom prijedlogom

               Protokolom se omogućuje Hrvatskoj ispunjavanje njezine obveze pristupanja Dodatnom sporazumu u skladu s člankom 6. stavkom 2. Ugovora o pristupanju.

               2.PRAVNA OSNOVA, SUPSIDIJARNOST I PROPORCIONALNOST

               •Pravna osnova

               Članak 100. stavak 2. u vezi s člankom 218. stavkom 6. točkom (a) UFEU-a i članak 6. stavak 2. drugi podstavak Ugovora o pristupanju.

               •Supsidijarnost (za neisključivu nadležnost)

               Protokolom će se Hrvatskoj omogućiti korist od Četverostranog sporazuma, uspostavljaju se istovjetni i ujednačeni uvjeti za pristup tržištu te je temelj za nove mehanizme regulatorne suradnje i konvergencije u područjima ključnima za sigurno i učinkovito pružanje usluga zračnog prijevoza. Ti se mehanizmi mogu realizirati samo na razini Unije.

               •Proporcionalnost

                  Protokol je ograničen na rješavanje predmetnog pitanja, to jest pristupanja Hrvatske Dodatnom sporazumu, i ne bavi se drugim temama.

               •Odabir instrumenta

                  Međunarodni sporazum.

               3.REZULTATI EX POST EVALUACIJA, SAVJETOVANJA S DIONICIMA I PROCJENA UČINAKA

               •Ex post evaluacije/provjere primjerenosti postojećeg zakonodavstva

                  Nije primjenjivo.

               •Savjetovanja s dionicima

                  Nije primjenjivo.

               •Prikupljanje i primjena stručnih znanja

                  Nije primjenjivo.

               •Procjena učinka

                  Nije primjenjivo.

               •Primjerenost propisa i pojednostavljivanje

                  Nije primjenjivo.

               •Temeljna prava

                  Nije primjenjivo.

               4.UTJECAJ NA PRORAČUN

                  Prijedlog ne utječe na proračun Unije.

               5.OSTALI DIJELOVI

               •Sažetak predloženog sporazuma

                  Protokol se sastoji od odredbe o pristupanju Hrvatske Dodatnom sporazumu i odredaba o stupanju na snagu i privremenoj primjeni protokola.

               2019/0263 (NLE)

               Prijedlog

               ODLUKE VIJEĆA

               o sklapanju, u ime Europske unije i njezinih država članica, Protokola o izmjeni Dodatnog sporazuma između Europske unije i njezinih država članica, s jedne strane, Islanda, s druge strane, i Kraljevine Norveške, s treće strane, o primjeni Sporazuma o zračnom prijevozu između Sjedinjenih Američkih Država, s jedne strane, Europske unije i njezinih država članica, s druge strane, Islanda, s treće strane, i Kraljevine Norveške, s četvrte strane, potpisanog 16. i 21. lipnja 2011., kako bi se uzelo u obzir pristupanje Republike Hrvatske Europskoj uniji

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 100. stavak 2., u vezi s člankom 218. stavkom 6. točkom (a),

               uzimajući u obzir Ugovor o pristupanju Hrvatske, a posebno njegov članak 6. stavak 2. drugi podstavak,

               uzimajući u obzir prijedlog Europske komisije,

               uzimajući u obzir suglasnost Europskog parlamenta,

               budući da:

               (1)U skladu s Odlukom Vijeća [   ] Protokol o izmjeni Dodatnog sporazuma između Europske unije i njezinih država članica, s jedne strane, Islanda, s druge strane, i Kraljevine Norveške, s treće strane, o primjeni Sporazuma o zračnom prijevozu između Sjedinjenih Američkih Država, s jedne strane, Europske unije i njezinih država članica, s druge strane, Islanda, s treće strane, i Kraljevine Norveške, s četvrte strane, potpisanog 16. i 21. lipnja 2011., kako bi se uzelo u obzir pristupanje Republike Hrvatske Europskoj uniji („Protokol”), potpisan je [   ], podložno njegovu kasnijem sklapanju.

               (2)Protokol bi trebalo odobriti u ime Unije i njezinih država članica,

               DONIJELO JE OVU ODLUKU:

               Članak 1.

               Protokol o izmjeni Dodatnog sporazuma između Europske unije i njezinih država članica, s jedne strane, Islanda, s druge strane, i Kraljevine Norveške, s treće strane, o primjeni Sporazuma o zračnom prijevozu između Sjedinjenih Američkih Država, s jedne strane, Europske unije i njezinih država članica, s druge strane, Islanda, s treće strane, i Kraljevine Norveške, s četvrte strane, potpisanog 16. i 21. lipnja 2011., kako bi se uzelo u obzir pristupanje Republike Hrvatske Europskoj uniji („Protokol”), odobrava se u ime Unije i njezinih država članica.

               Članak 2.

               Predsjednik Vijeća određuje osobu koja je ovlaštena za razmjenu diplomatskih nota u ime Unije i njezinih država članica predviđenu u članku 3. Protokola, kako bi se izrazila suglasnost Unije i njezinih država članica da budu obvezane Protokolom.

               Članak 3.

               Ova Odluka stupa na snagu na dan donošenja.

               Sastavljeno u Bruxellesu,

                     Za Vijeće

                     Predsjednik

    ---documentbreak---

               EUROPSKA KOMISIJA
            Bruxelles, 14.11.2019.
            COM(2019) 590 final
            PRILOG

            Prijedlogu odluke Vijeća
            o sklapanju, u ime Europske unije i njezinih država članica, Protokola o izmjeni Dodatnog sporazuma između Europske unije i njezinih država članica, s jedne strane, Islanda, s druge strane, i Kraljevine Norveške, s treće strane, o primjeni Sporazuma o zračnom prijevozu između Sjedinjenih Američkih Država, s jedne strane, Europske unije i njezinih država članica, s druge strane, Islanda, s treće strane, i Kraljevine Norveške, s četvrte strane, potpisanog 16. i 21. lipnja 2011., kako bi se uzelo u obzir pristupanje Republike Hrvatske Europskoj uniji

               PROTOKOL

               o izmjeni Dodatnog sporazuma između Europske unije i njezinih država članica, s jedne strane, Islanda, s druge strane, i Kraljevine Norveške, s treće strane, o primjeni Sporazuma o zračnom prijevozu između Sjedinjenih Američkih Država, s jedne strane, Europske unije i njezinih država članica, s druge strane, Islanda, s treće strane, i Kraljevine Norveške, s četvrte strane, potpisanog 16. i 21. lipnja 2011., kako bi se uzelo u obzir pristupanje Republike Hrvatske Europskoj uniji

               REPUBLIKA AUSTRIJA,

               KRALJEVINA BELGIJA,

               REPUBLIKA BUGARSKA,

               REPUBLIKA HRVATSKA,

               REPUBLIKA CIPAR,

               ČEŠKA REPUBLIKA,

               KRALJEVINA DANSKA,

               REPUBLIKA ESTONIJA,

               REPUBLIKA FINSKA,

               FRANCUSKA REPUBLIKA,

               SAVEZNA REPUBLIKA NJEMAČKA,

               HELENSKA REPUBLIKA,

               MAĐARSKA,

               IRSKA,

               TALIJANSKA REPUBLIKA,

               REPUBLIKA LATVIJA,

               REPUBLIKA LITVA,

               VELIKO VOJVODSTVO LUKSEMBURG,

               MALTA,

               KRALJEVINA NIZOZEMSKA,

               REPUBLIKA POLJSKA,

               PORTUGALSKA REPUBLIKA,

               RUMUNJSKA,

               SLOVAČKA REPUBLIKA,

               REPUBLIKA SLOVENIJA,

               KRALJEVINA ŠPANJOLSKA,

               KRALJEVINA ŠVEDSKA,

               UJEDINJENA KRALJEVINA VELIKE BRITANIJE I SJEVERNE IRSKE,

               kao stranke Ugovora o Europskoj uniji i Ugovora o funkcioniranju Europske unije i kao države članice Europske unije (dalje u tekstu: „države članice”), i

               EUROPSKA UNIJA,

               s jedne strane,

               ISLAND,

               s druge strane, i

               KRALJEVINA NORVEŠKA,

               s treće strane,

               uzimajući u obzir pristupanje Republike Hrvatske Europskoj uniji 1. srpnja 2013.,

               SPORAZUMJELI SU SE KAKO SLIJEDI:

               Članak 1.

               Republika Hrvatska stranka je Dodatnog sporazuma između Europske unije i njezinih država članica, s jedne strane, Islanda, s druge strane, i Kraljevine Norveške, s treće strane, o primjeni Sporazuma o zračnom prijevozu između Sjedinjenih Američkih Država, s jedne strane, Europske unije i njezinih država članica, s druge strane, Islanda, s treće strane, i Kraljevine Norveške, s četvrte strane, potpisanog 16. i 21. lipnja 2011. (dalje u tekstu „Dodatni sporazum”).

               Članak 2.

               Tekst Dodatnog sporazuma na hrvatskom jeziku koji je priložen ovom Protokolu postaje vjerodostojan pod istim uvjetima kao i verzije na drugim jezicima.

               Članak 3.

               Ovisno o tome koji je datum kasniji, ovaj Protokol stupa na snagu:

               1. na datum stupanja na snagu Dodatnog sporazuma; ili

               2. jedan mjesec nakon datuma zadnje note u razmjeni diplomatskih nota među strankama kojom se potvrđuje da su dovršeni svi potrebni postupci za stupanje na snagu ovog Protokola.

               Članak 4.

               Do njegova stupanja na snagu, stranke su suglasne o privremenoj primjeni ovog Protokola, u onoj mjeri u kojoj to dopušta mjerodavno nacionalno zakonodavstvo, od datuma njegova potpisivanja.

               Sastavljeno u …, u tri primjerka, dana …. 2019. na bugarskom, češkom, danskom, engleskom, estonskom, finskom, francuskom, grčkom, hrvatskom, islandskom, latvijskom, litavskom, mađarskom, malteškom, nizozemskom, norveškom, njemačkom, poljskom, portugalskom, rumunjskom, slovačkom, slovenskom, španjolskom, švedskom i talijanskom jeziku, pri čemu su svi ti tekstovi jednako vjerodostojni.

               Za države članice

               Za Europsku uniju

               Za Island

               Za Kraljevinu Norvešku